
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL MOKINIŲ CHEMIJOS OLIMPIADOS ORGANIZAVIMO
2015 m. sausio 7 d.   Nr.AT –  13
Šakiai

 
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos mokinių chemijos olimpiados sąlygomis, patvirtintomis Lietuvos mokinių neformaliojo švietimo centro direktoriaus 2014 m. sausio 7 d. įsakymu Nr. R1-5, Šakių rajono savivaldybės mokiniams organizuojamų renginių grafiku, patvirtintu Šakių rajono savivaldybės administracijos direktoriaus 2014 m. lapkričio 28 d. įsakymu Nr. AT-1227 bei atsižvelgdamas į Griškabūdžio gimnazijos 2014 m. gruodžio 12 d. raštą Nr.79, Šakių „Varpo“ mokyklos 2014 m. gruodžio 15 d. raštą Nr. SR-155, Šakių „Žiburio“ gimnazijos 2014 m. gruodžio 15 d. raštą Nr. S-167, Kudirkos Naumiesčio Vinco Kudirkos gimnazijos 2014 m. gruodžio 15 d. raštą Nr.VS-179:


1. N u r o d a u 2015 m. sausio 16 d. 10 val. Šakių „Žiburio“ gimnazijoje vykdyti Lietuvos mokinių 53-osios chemijos olimpiados rajoninį etapą.


2. S u d a r a u olimpiados rajoninio etapo organizavimo ir vertinimo komisiją:


Snieguolė Mockienė – Šakių „Žiburio“ gimnazijos mokytoja metodininkė, komisijos pirmininkė;

Aidutė Žemaitienė – Šakių „Žiburio“ gimnazijos vyr. mokytoja;

Zofija Jankauskienė – Kudirkos Naumiesčio Vinco Kudirkos gimnazijos mokytoja metodininkė;

Irmina Banevičienė – Šakių „Varpo“ mokyklos vyr. mokytoja;

Edita Kurienė – Griškabūdžio gimnazijos vyr. mokytoja.

3. Skiriu rajono savivaldybės administracijos Švietimo ir sporto skyriaus vyresnįjį specialistą Gintarą Demenių chemijos olimpiados rajoninio etapo koordinatoriumi. 
Administracijos direktorius                                                               Juozas Puodžiukaitis

